Διεθνής Έκθεση Βιβλίου Θεσσαλονίκης

Η Διεθνής Έκθεση Βιβλίου Θεσσαλονίκης (Δ.Ε.Β.Θ.) είναι η μεγαλύτερη έκθεση βιβλίου στην Ελλάδα και από τις σημαντικότερες στην νοτιοανατολική Ευρώπη. Διαρκεί για τέσσερις ημέρες και διοργανώνεται ετησίως στις εγκαταστάσεις του Διεθνούς Εκθεσιακού Κέντρου Θεσσαλονίκης της HELEXPO.

Διοργάνωση
Αποτελεί την μοναδική επαγγελματική έκθεση βιβλίου στην Ελλάδα, ενώ παράλληλα είναι ανοικτή και στο γενικό κοινό. Διοργανώθηκε για πρώτη φορά το 2004 υπό την επωνυμία Scripta, ενώ κατά τον αρχικό προγραμματισμό η πρώτη διοργάνωση της είχε οριστεί για το 2003 αλλά δεν στάθηκε δυνατό να διεξαχθεί και αντί αυτής οργανώθηκε διημερίδα. Από το 2005 και έπειτα είναι γνωστή ως Διεθνής Έκθεση Βιβλίου Θεσσαλονίκης και διοργανώνεται ετησίως τον μήνα Μάιο στον χώρο της ΔΕΘ στα περίπτερα 13, 14 και 15. Πρόκειται για διαφορετική διοργάνωση από το Φεστιβάλ Βιβλίου Θεσσαλονίκης το οποίο διαδραματίζεται τον Ιούνιο στην Νέα Παραλία της πόλης και διοργανώνεται από τον Σύνδεσμο Εκδοτών Βορείου Ελλάδος (Σ.ΕΚ.ΒΕ).

Έως το 2013 την διοργάνωση της είχε αναλάβει το Εθνικό Κέντρο Βιβλίου (Ε.ΚΕ.ΒΙ), και από το 2014 και έπειτα η έκθεση διοργανώνεται από το Ελληνικό Ίδρυμα Πολιτισμού (Ε.Ι.Π). Εξαίρεση στον χρόνο διεξαγωγής αποτέλεσε η 17η διοργάνωση του 2020, η οποία ήταν αρχικά προγραμματισμένη για τις 7 με 10 Μαΐου και μετατέθηκε στα τέλη του μηνός Οκτωβρίου με αρχές Νοεμβρίου -29 Οκτ. με 01 Νοε.- λόγω της πανδημίας κορονοιού.


Η χρηματοδότηση της έκθεσης γίνεται με κονδύλια του Επιχειρησιακού Προγράμματος Πολιτισμού και Ανάπτυξης (ΕΣΠΑ). Ιδιαίτερα δύσκολη υπήρξε η διεξαγωγή αλλά και γενικότερη επιβίωση του θεσμού κατά την διάρκεια της οικονομικής κρίσης στην Ελλάδα. Το 2014 σημειώθηκε αποχή από ομάδα εκδοτών καθώς υπήρξε αδυναμία συμμετοχής τους λόγω οικονομικού κόστους.

Κατά την περίοδο αυτή εκφράστηκαν διάφορες αντιρρήσεις και επικρίσεις ως προς το αν η διοργάνωση είναι πραγματικά διεθνής -υπάρχουν διεθνείς συμμετοχές αλλά όχι από τους πολύ μεγάλους εκδοτικούς οίκους όπως αυτούς των Η.Π.Α. ή του Ηνωμένου Βασιλείου-, ή ενστάσεις για το ότι διοργανώνεται στην Θεσσαλονίκη και όχι στην Αθήνα όπου είναι εγκαταστημένοι οι περισσότεροι εκδότες, επισήμανση της αδυναμίας συνεργασίας των σωματείων εκδοτών (ΣΕΒΑ, ΣΕΚΒ, ΕΝΕΛΒΙ, ΣΕΚΒΕ, ΟΜΕΒΕ) ώστε να αναλάβει κάποιος δικός τους κοινός φορέας την έκθεση, απουσία σημαντικού βαθμού επίτευξης εμπορικών συμφωνιών Ελλήνων εκδοτών με ξένους εκδότες, καθώς και το σημαντικό οικονομικό κόστος συμμετοχής για τους εκτός Θεσσαλονίκης εκδότες κατά την συμμετοχή τους στην έκθεση.

Μετέχοντες

Ο αριθμός ελληνικών και διεθνών εκδοτικών οίκων κυμαίνεται στους περίπου 500 εκδότες, και διατηρεί επισκεψιμότητα περίπου 60.000 ατόμων.

Στους εκθέτες περιλαμβάνονται εκτός από εκδότες και άλλοι εκπαιδευτικοί και πολιτιστικοί φορείς, όπως το Αριστοτέλειο Πανεπιστήμιο Θεσσαλονίκης με σπάνιους τίτλους βιβλίων, το μουσείο Μπενάκη με έκθεση φωτογραφικού υλικού και ιστορικών αρχείων, το Φεστιβάλ Κινηματογράφου Θεσσαλονίκης με τις θεματικές μονογραφίες και αφιερώματα του, καθώς και διάφορα άλλα μουσεία και οργανισμοί.

Συνοδευτικά με την παρουσία των εκθετών, τις βιβλιοπαρουσιάσεις και τις ομιλίες συγγραφέων, πραγματοποιούνται επίσης διάφορες παράπλευρες εκδηλώσεις όπως το Φεστιβάλ Νέων Λογοτεχνών, Φεστιβάλ Μετάφρασης, και δραστηριότητες όπως η Παιδική, Εφηβική και Εκπαιδευτική γωνιά για τις νεότερες ηλικίες. Ο συνολικός αριθμός δραστηριοτήτων όλων των τύπων εκδηλώσεων κατά την διάρκεια του τετραημέρου φτάνει τις 500.

Ιστορικό διοργανώσεων
+ΔιοργάνωσηΗμερομηνίαΤιμώμενες χώρεςΕκδότεςΕπισκέπτεςΣημειώσεις17η7-10 Μαΐου 2020 (αρχική)

μετατέθηκε για

29 Οκτωβρίου - 1 Νοεμβρίου 2020 Γερμανόφωνη λογοτεχνίαΜετάθεση διοργάνωσης για τον Οκτώβριο λόγω της πανδημίας κορονοιού16η9-12 Μαΐου 2019Ισπανόφωνη λογοτεχνία29060.00015η3-6 Μαΐου 2018Γαλλόφωνη λογοτεχνία14η11-14 Μαΐου 2017Ευρωπαϊκός νότος13η12-15 Μαΐου 2016Ρωσία54.00012η7-10 Μαΐου 2015(χωρίς τιμώμενη χώρα) 40050.00011η8-11 Μαΐου 2014Ισραήλ10η16-19 Μαΐου 2013Ηνωμένο ΒασίλειοΠάνω από 200 εκδότες από 18 χώρες.Κατάργηση διοργάνωσης από Ε.ΚΕ.ΒΙ, διοργάνωση από το Ελληνικό Ίδρυμα Πολιτισμού (ΕΙΠ) σε συνεργασία με ΔΕΘ - HELEXPO και τον Δήμο Θεσσαλονίκης.9η24-27 Μαΐου 2012Σερβία70.000Αποχή από εκδόσεις Άγκυρα, Ενάλιος, Καστανιώτης, Κέδρος, Μίνωας, Ψυχογιός λόγω της οικονομικής κρίσης8η5-8 Μαΐου 2011Αραβική λογοτεχνία214 Έλληνες εκδότες, 80 ξένοι, 20 χώρες7η22-25 Μαΐου 2010Κίνα500 εκδότες από 24 χώρες6η28-31 Μαΐου 2009Γερμανία500 εκδότες από 42 χώρες65.0005η28-31 Μαΐου 2008Γαλλία500 εκδότες από 49 χώρες4η17-20 Μαΐου 2007 -400 από 47 χώρες70.0003η25-28 Μαΐου 2006 -400 εκδότες από 41 χώρες2η26-29 Μαΐου 2005 -150 Έλληνες εκδότες, 18 ξένοι.25.0001η19-23 Μαΐου 2004 -120 Έλληνες εκδότες συν συμμετοχές εκδοτών από 6 χώρες.4.000Ονομαζόμενη ως Scripta.

Παραπομπές

Δείτε επίσης

Εθνικό Κέντρο Βιβλίου, ο πρώην κύριος διοργανωτής της εκθέσεως
Διεθνής Έκθεση Βιβλίου (Φραγκφούρτη), η μεγαλύτερη διεθνής έκθεση βιβλίου παγκοσμίως
Κρατικά Λογοτεχνικά Βραβεία, η ανώτατη λογοτεχνική διάκριση στην Ελλάδα

Εξωτερικοί σύνδεσμοι

thessalonikibookfair.gr, επίσημος ιστότοπος
Οι λέξεις δημιουργούν τον κόσμο - Αφιέρωμα για την 16η διοργάνωση (2019) με αναλυτική περιγραφή της εκθέσεως, Νίκος Ακτύπης, Σάκης Γιούμπασης, Κωνσταντίνος Γ. Γανωτής, YouTube

Κατηγορία:Πολιτισμός στη Θεσσαλονίκη
Κατηγορία:Ελληνικές εκθέσεις